open-index/open-wikipedia-markdown huggingface dataset:
Teleférico de l'Aiguille du Midi

miniatura|L'Aiguille du Midi e a chegada do teleférico
O '''teleférico de l'Aiguille du Midi''' é un teleférico situado en Chamonix (Haute-Savoie, Francia) que permite alcanzar o cume da Aiguille du Midi (3.842 metros) nun tempo aproximado de vinte minutos. Componse de dous treitos separados por un punto intermedio localizado no Plan-de-l'Aiguille, a 2.317 metros de altitude, e arrodeado polas Aiguilles de Chamonix. As cabinas funcionan durante doce horas, ascendendo entre 4.500 e 5.500 persoas diariamente.

A liña actual inaugurouse en 1955, pero un primeiro teleférico, tamén coñecido como Aiguille du Midi, funcionou desde 1924 até 1950 sen chegar ao cume.

## Características
miniatura|Saída da estación de Chamonix
**Primeiro tramo**
* Lonxitude: 2.553 metros
* Altitude de saída: 1.038 metros, en Chamonix
* Altitude de chegada: 2.317 metros, no Plan-de-l'Aiguille
* Desnivel: 1.279 metros
* Capacidade: 5.040&nbsp;kg (72 pasaxeiros)
* Velocidade: 10&nbsp;m/s

**Segundo tramo**
* Lonxitude: 2.867 metros
* Altitude de saída: 2.317 metros, no Plan-de-l'Aiguille
* Altitude de chegada: 3.776 metros, en l'Aiguille du Midi
* Desnivel: 1.470 metros
* Capacidade: 4.620&nbsp;kg (66 pasaxeiros)
* Velocidade: 12,5&nbsp;m/s

A partir do punto de chegada do teleférico, pódese ascender ata a punta de L'Aiguille du Midi por medio dun ascensor escavado na rocha.

## Véxase tamén
### Ligazóns externas
*Páxina da Compagnie du Mont Blanc
George E. Smith

**George Elwood Smith**, nado en White Plains, Nova York o 10 de maio de 1930 e finado en Barnegat Township, New Jersey, o 28 de maio de 2025, foi un físico estadounidense, coinventor xunto a Willard Boyle do sensor CCD, invención pola cal foron galardoados co Premio Nobel de Física de 2009.

## Traxectoria 
Smith comezou os seus estudos na Universidade de Pensilvania, en 1955, e obtivo o seu doutoramento na Universidade de Chicago en 1959, disertando sobre un guión de só tres páxinas. Traballou nos Laboratorios Bell, en Murray Hill (Nova Jersey), desde 1959, até a súa xubilación en 1986, onde dirixiu investigacións sobre láseres e dispositivos semicondutores. Durante toda a súa carreira, Smith conseguiu ducias de patentes e dirixiu o departamento de VLSI de Bell.

En 1969, Smith e Willard Bayle inventaron o CCD, polo cal recibiron a medalla Stuart Ballantine do instituto Franklin, en 1973. Tamén recibiron o premio Memorial Morris N. Liebmann do IEEE, o premio Charles Stark Draper en 2006, e por último, o premio Nobel de Física en 2009.

Boyle e Smith eran grandes navegantes, que realizaban habitualmente travesías xuntos. Despois da súa xubilación, Smith, navegou ó redor do mundo coa súa esposa Janet, durante cinco anos.

Residiu en Waretown, Nova Jersey.

## Notas 
## Véxase tamén 
### Ligazóns externas 
* Perfil en invent.org
Luciano Sobral

**Luciano Sobral Fernández**, nado en Poio en 1953, é un político galego do BNG.

## Traxectoria
Autónomo de transporte. Foi concelleiro e cabeza de lista do BNG en Poio dende 1979. Nas eleccións municipais de 1995 foi elixido alcalde de Poio co apoio do PSdeG-PSOE, formando un goberno bipartito. Nas municipais de 1999 e 2003 foi reelixido alcalde con maioría absoluta. 

Nas municipais de 2007 perdeu a maioría absoluta e viuse obrigado a pactar co PSdeG-PSOE para mantela alcaldía, formando un goberno de coalición. En 2011 recuperou posicións e foi a forza máis votada, se ben non alcanzou a maioría absoluta, polo que volveu ser elixido alcalde co apoio do PSdeG e formou un novo goberno bipartito. En 2015 foi a forza máis votada e revalidou a alcaldía cun novo pacto de goberno cos socialistas. No 2019 foi amplamente superado en votos polo PPdeG, se ben este non alcanzou a maioría absoluta e puido manter a alcaldía mediante un pacto de goberno co PSdeG e Avante Poio. Non se presentou á reelección no 2023, sendo relevado como cabeza de cartel do BNG pola súa compañeira Marga Caldas e finalmente na alcaldía polo popular Ángel Moldes Martínez.

## Notas
esquerda|miniatura

## Véxase tamén
### Outros artigos
*Eleccións municipais en Poio

### Ligazóns externas
*Entrevista en *La Voz de Galicia*
*Entrevista en *Faro de Vigo*
Tour du Mont Blanc

miniatura|Macizo do Mont Blanc desde o lado francés do Tour du Mont Blanc
miniatura|Sinal oficial do TMB
O **Tour du Mont Blanc** ou **TMB** é un dos sendeiros máis populares de longa distancia en Europa. Rodea o Macizo do Mont Blanc cubrindo unha distancia aproximada de 170 km cun desnivel de 10&nbsp;km, pasando a través de Francia, Suíza e Italia.

Pasa a través (ou preto) das vilas de Martigny, Courmayeur e Chamonix.

## Itinerario
Medido cun dispositivo GPS e un reloxo barómetro.

## Véxase tamén
### Ligazóns externas
*Información turística de Les Houches 
*Información turística de Courmayeur  
*Guía do Tour du Mont Blanc  
*Guía do Tour du Mont Blanc
Club Deportivo Tuilla

O **Club Deportivo Tuilla** é un club de fútbol da parroquia de Tuilla, no concello asturiano de Langreu. Foi fundado en 1952 e actualmente xoga na Terceira División Española.

## Historia 
miniatura|Campo de fútbol *El Candín*.
Ao principio na súa fundación creouse unha xunta prol-campo durante cinco anos, que impulsou e fixo grandes melloras no terreo de xogo coa colaboración da Empresa Duro Felguera. O 11 de xullo inscríbese en Segunda Rexional, sendo presidente Arsenio Antuña, acompañádole como directivos a maior parte da xunta prol-campo.

O 18 de outubro de 1952 tivo lugar o luctuoso suceso do falecemento do porteiro Manuel García Mata nun partido xogado contras o Unión Estudiantes de Gijón. O accidente ocorreu ao caer sobre o balón. Solicitou o Club á Federación permiso para levar brazalete negro durante toda esa tempada e foille concedido.

A campaña máis soada con eco en toda España, foi a de 1954/55, na que quedou campión de Segunda Rexional, marcando en 22 partidos 123 goles. Era presidente do Club Justo Fernández Antuña.

Neste século XXI proclamouse campión da Copa Real Federación de Fútbol a nivel autonómico na edición 2007/08, chegando a semifinais a nivel nacional.

A tempada 2012/13 converteuse na máis exitosa da historia do club ao conseguir proclamarse campión da Copa Federación a nivel autonómico e tamén o campionato de Terceira División por primeira vez na historia.

## Uniforme 
* **Uniforme titular**: Camiseta branquiazul arlequinada, pantalón branco, medias azuis e brancas. 
* **Uniforme alternativo**: Camiseta con franxas horizontais negras e rosas , pantalón e medias negras.

## Datos do club 
* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 0
* **Tempadas en 3ª**: 19

### Historial na liga 
## Adestradores destacados 
* Abelardo Fernández
* Ricardo Bango

## Palmarés 
***Terceira División Española** (1): 2012-13

## Véxase tamén 
### Ligazóns externas 
*Web de afeccionados do Tuilla
'O Sole mio

"'**O Sole mio**" («O meu sol»; **o** é artigo) é unha canción napolitana, cuxa letra foi escrita por Giovanni Capurro, e cuxa música foi composta por Eduardo di Capua (1865–1917).

Considérase unha das cancións italianas máis coñecidas, sendo reproducida en todo o mundo e usada coma estereotipo da música en italiano.

## Gravacións 
[miniatura|'''O sole mio'', interpretado por [Jānis Vītiņš.]]
"'O sole mio" foi interpretada e interpretada por moitos artistas incluíndo, entre outros, a Enrico Caruso, Rosa Ponselle e a súa irmá Carmella, Andrea Bocelli, Beniamino Gigli, Richard Tucker ou Mario Lanza. Tamén Sergio Franchi gravou esta canción no seu álbum debut de RCA Victor Red Seal de 1962, *Romantic Italian Songs,* e Luciano Pavarotti gañou o premio Grammy de 1980 á mellor interpretación vocal clásica pola súa interpretación de "'O sole mio".

## Letra 
## Notas 
## Véxase tamén 
### Bibliografía 
*
Simbranquiformes

miniatura|300px|*Mastacembelus moorii*
Os **Simbranquiformes** (Synbranchiformes) son unha orde de peixes teleósteos, da superorde Acantopterixios (Acanthopterygii). Excepto tres, que son mariñas, tódalas especies son de auga doce.

## Características 
Son peixes de corpo angüiliforme, sen aletas pelvianas. Caracterízanse por presentar as fendeduras branquiais unidas ventralmente, para constituír unha única fendedura transversal.

## Clasificación 
Divídense en dúas subordes e tres familias:
* Suborde Mastacembeloidei 
** Familia Chaudhuriidae
** Familia Mastacembelidae 
* Suborde Synbranchoidei 
** Familia Synbranchidae

## Véxase tamén 
### Ligazóns externas 
* Taxonomía ITIS
* Taxonomía FishBase
Singnatiformes

miniatura|300px|Cabaliños de mar
Os **Singnatiformes** (Syngnathiformes) son unha orde de peixes teleósteos, da superorde Acantopterixios (Acanthopterygii). Inclúen os cabaliños de mar.

## Características 
Son peixes de corpos alongados e estreitos, con cabezas diminutas e tubulares, e con aneis óseos. Viven entre as algas mariñas e nadan co corpo en vertical, confundíndose entre as algas.

## Clasificación 
ITIS considera estes peixes como unha suborde, Syngnathoidei, dentro da orde Gasterosteiformes. En FishBase considéranse como dúas ordes diferentes.

Divídense en cinco familias:
* Familia Aulostomidae 
* Familia Centriscidae 
* Familia Fistulariidae 
* Familia Solenostomidae
* Familia Syngnathidae

## Véxase tamén 
### Ligazóns externas 
* Taxonomía FishBase
* Taxonomía Syngnathoidei (ITIS)
Biduído, San Martiño de Lanzós, Vilalba

**Biduído** é un lugar da parroquia de San Martiño de Lanzós, no concello lugués de Vilalba, na comarca da Terra Chá.

## Lugares e parroquias 
### Lugares de San Martiño de Lanzós 
### Parroquias de Vilalba 
## Notas 
## Véxase tamén 
### Outros artigos 
* Lugares de Vilalba
Tosende

O topónimo **Tosende** pode referirse a:

;En Galiza
***Tosende**, parroquia do concello de Baltar;
****Tosende**, lugar da dita parroquia;
***Cristosende**, parroquia do concello da Teixeira;
****Cristosende**, lugar de dita parroquia;
***Troitosende**, parroquia do concello da Baña;
****Troitosende**, lugar de dita parroquia;
***Tosende**, lugar da parroquia de Augas Santas, no concello de Allariz;
***Tosende**, lugar da parroquia de Ferroi, no concello de Guntín;
***Bertosende**, lugar da parroquia da Cervela, no concello de Antas de Ulla.

## Véxase tamén
### Outros artigos
***Tasende**, lugar da parroquia de Rodís, no concello de Cerceda.
José Antonio Vázquez Calviño

**José Antonio Vázquez Calviño**, finado en 1990, foi un médico e político galego.

## Traxectoria
Médico na Pobra do Brollón dende 1960. Nas eleccións municipais de 1983 encabezou a candidatura da Agrupación de Electores Independiente da Pobra do Brollón e foi elixido alcalde con maioría absoluta. Nas municipais de 1987 encabezou a candidatura de AP e volveu ser elixido alcalde con maioría absoluta. Nas eleccións xerais de 1986 foi elixido deputado no Congreso pola provincia de Lugo por AP na III lexislatura (1986-1989). A corporación municipal da Pobra do Brollón instaurou o Memorial Calviño na súa honra.

## Véxase tamén
### Outros artigos 
* Lista de deputados galegos no Congreso desde a Transición
* Eleccións municipais na Pobra do Brollón
### Ligazóns externas
* Calviño, el impulsor de Os Medos en *La Voz de Galicia*
* Ficha no Congreso dos Deputados
Tetraodontiformes

[miniatura|300px|[Peixe lúa (*Mola mola*)]]
Os **Tetraodontiformes** son unha orde de peixes teleósteos, da superorde Acantopterixios (Acanthopterygii), tamén chamados Plectognathi. A maioría das especies son mariñas e distribúense ó redor dos arrecifes de coral tropicais, pero tamén inclúe algunhas especies de auga doce e estuarios. 
 
## Características 
As características morfolóxicas adoitan ser estrañas e diferentes das da maioría dos peixes. E así hai especies que teñen un corpo máis ou menos cadrado ou triangular (Ostraciidae), globular (Tetraodontidae) ou comprimido lateralmente (Monacanthidae). Son ostraciformes, o que significa que o seu corpo non é flexible e o seu movemento ondulatorio limítase á aleta caudal. Por este motivo, son de movementos lentos, baseados nas aletas pectorais e caudal para a propulsión. Na maioría das especies, tódalas aletas son sinxelas, pequenas e redondeadas.

O corpo está fortificado -como medida defensiva- mediante escamas modificadas transformadas en escudos, placas ou espiñas, estas ás veces retráctiles (Balistidae); ou cunha pel especialmente dura (como os Monacanthidae ou o peixe lúa). Outra estratexia defensiva, presente nos peixes globo e nos peixes ourizo, é a capacidade de inflar o cuerpo incrementando considerablemente o seu diámetro, para o que ademais succionan auga nun divertículo do estómago. Nalgúns casos (Tetraodontidae, Triodontidae e Diodontidae) acumulan nos seus órganos internos unha potente neurotoxina, denominada tetradontoxina.

Liña lateral presente ou ausente, e ás veces múltiple. Vexiga natatoria presente, excepto en Mólidos.

Os tetraodontiformes posúen esqueletos altamente modificados, faltando algúns ósos do cranio. Os ósos da mandíbula están modificados e fusionados nunha especie de "pico", con suturas que dividen os picos en "dentes". A este fenómeno alude o nome, que deriva do grego *tetra*, catro, e *odous*, dente. A forma e número destes "dentes" serve como criterio para a clasificación taxconómica: os Tetraodontidae posúen catro "dentes", os Triodontidae tres e os Diontidae dous.

As mandíbulas están dotadas de fortes músculos, e moitas especies contan tamén con dentes farínxeos, todo o cal permítelles comer invertebrados de casca dura, como crustáceos e moluscos.

## Clasificación 
Por veces clasificáronse como unha suborde dos Perciformes.

Divídense en dúas subordes, con dez familias e aproximadamente unhas 360 especies:
miniatura|300px|Peixe porco
* Suborde Tetraodontoidei: 
** Familia Aracanidae
** Familia Balistidae (peixe porco ou porquiño)
** Familia Diodontidae 
** Familia Molidae (peixe lúa)
** Familia Monacanthidae 
** Familia Ostraciidae 
** Familia Tetraodontidae 
** Familia Triodontidae 
* Suborde Triacanthoidei: 
** Familia Triacanthidae
** Familia Triacanthodidae 
** Familia Tetrapenehoidae

## Véxase tamén 
### Ligazóns externas 
* Taxonomía ITIS
* Taxonomía FishBase
Allegue, Breamo, Pontedeume

**Allegue** é un lugar da parroquia de Breamo no concello coruñés de Pontedeume na comarca do Eume. Estaba despoboado no ano 2010 segundo datos do Instituto Nacional de Estadística.

## Lugares e parroquias 
### Lugares de Andrade 
### Parroquias de Pontedeume 
## Véxase tamén 
### Outros artigos 
* Lugares de Pontedeume
Zeiformes

[miniatura|300px|[Sanmartiños expostos á venda nun mercado]]
Os **Zeiformes** (Zeiformes) son unha orde de peixes teleósteos, da superorde Acantopterixios (Acanthopterygii), constituída por especies de augas profundas de tódolos océanos.

O nome procede do deus grego Zeus, quizais pola semellanza da aleta dorsal, cos seus longos raios, coa coroa do deus.

## Características 
Presentan un corpo alto e comprimido, de silueta oval e cunha gran cabeza. A liña lateral é curva no centro dos costados. Normalmente, a mandíbula é moi distensible.

Posúen dúas aletas dorsais, con 5 a 10 espiñas, e dúas aletas anais con ningunha a 4 espiñas; as aletas pelvianas poden ter unha espiñas ou ningunha. A aleta caudal é homocerca, con -normalmente- 11 raios ramificados.

## Clasificación 
Divídense en sete familias cunhas 33 especies:
* Suborde Caproidei: 
** Familia Caproidae
* Suborde Cyttoidei: 
** Familia Cyttidae 
* Suborde Zeioidei: 
** Familia Grammicolepididae 
** Familia Oreosomatidae 
** Familia Parazenidae 
** Familia Zeidae 
** Familia Zenionidae

## Véxase tamén 
### Ligazóns externas 
* Taxonomía ITIS
* Taxonomía FishBase
Nervio subescapular superior

miniatura|Plexo braquial coas súas pólas
O **nervio subescapular superior** é un nervio do membro superior humano. É unha póla do fascículo posterior do plexo braquial, aínda que tamén recibe conexións de C5 e C6.

Innerva o músculo subescapular.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
O Calvario, Antas, A Lama

**O Calvario** é un lugar da parroquia de Antas, no concello da Lama. Segundo o IGE, en 2024 vivían 23 habitantes (11 homes e 12 mulleres).

## Topónimo 
O nome procede da presenza dun calvario no lugar, un conxunto de cruces de pedra presidido por un cruceiro de maior tamaño, obxecto da devoción en vía crucis e novenas. Hoxe só se percorre na procesión da misa grande do 25 de xullo (Santiago Apóstolo), o día do patrón.

## Poboación 
A sangría demográfica acentuouse neste lugar concreto. No 1999, vivían no Calvario 45 persoas (21 homes e 24 mulleres). Nesta táboa vese a evolución da poboación dende o 1999 ata 2023:

Non obstante, e como se pode ver na táboa anterior, si que se comeza a observar durante a última década unha tendencia ao estancamento.

## Lugares e parroquias 
### Lugares de Antas 
### Parroquias da Lama 
## Notas 
## Véxase tamén 
### Outros artigos 
* Lugares da Lama
Mauro Varela Pérez

**Mauro Varela Pérez**, nado en Lugo en 1941 e finado na mesma cidade o 30 de xaneiro de 2020, foi un avogado e político galego, que chegou a presidir Caixa Galicia, daquela a primeira entidade bancaria de Galicia.

## Traxectoria 
Foi fillo de Mauro Varela Fernández, avogado represaliado polo franquismo. Fillo e neto tamén de avogado, licenciouse en Dereito e en 1965 empezou a traballar como avogado no seu despacho de Lugo.

Nas eleccións xerais de 1989 foi elixido deputado pola provincia de Lugo polo Partido Popular. Volveu ser elixido deputado por Lugo nas xerais de 1993 e 1996. Renunciou ao escano en 1997, para dar o salto á política galega: no Congreso foi substituído por Manuel González Fernández. Foi elixido parlamentario pola provincia de Lugo nas eleccións autonómicas de 1997.

A súa vinculación política levouno a ser vicepresidente do consello de administración e presidente da Comisión de Control de Caixa Galicia, daquela a maior entidade financeira galega e que tiña representantes das administracións públicas no seu consello de administración. Cando Caixa Galicia se fusionou con Caixanova, foi elixido co-presidente de Novacaixagalicia e posteriormente conselleiro de Novagalicia Banco, cando a bancarización da entidade no marco da crise financeira de 2008. Dimitiu do cargo o 25 de xuño de 2012 logo dunha polémica por unhas declaracións, durante o escándalo das preferentes, produtos financeiros de difícil venda que as entidades bancarias estiveran colocando a pequenos accionistas privados. Varela afirmara que os clientes das entidades bancarias eran conscientes do que mercaban e que estiveran obtendo unha alta rendibilidade. 

Foi membro da Academia Galega de Xurisprudencia e Lexislación, e do Círculo das Artes de Lugo. Tamén foi membro do Consello Social da Universidade de Santiago de Compostela.

## Notas 
## Véxase tamén 
### Outros artigos 
* Lista de deputados galegos no Congreso desde a Transición

### Ligazóns externas 
* Ficha no Congreso dos Deputados
Nervio subescapular inferior

miniatura|Plexo braquial
O **nervio subescapular inferior** é un nervio do membro superior humano que se forma a partir do fascículo posterior do plexo braquial e de nervios espiñais de C5 e C6. Innerva parcialmente o músculo subescapular, xunto co subescapular superior. Adoita estender unha póla para a innervación do músculo redondo maior.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Andre Geim

[miniatura|220px|Unha ra viva en levitación magnética. Por este experimento, Andre Gueim da Universidade de [Nimega e Sir Michael Berry da Universidade de Bristol gañaron no ano 2000 o Premio Ig Nobel da física.]]
**Andréy Konstantínovich Gueim** (en ruso **Андрей Константинович Гейм**), nado en Sochi (Unión Soviética) o 21 de outubro de 1958, é un físico holandés de orixe alemá do Volga de Rusia.
## Traxectoria 
É coñecido polo seu traballo no grafeno, o desenvolvemento da cinta de geco e demostracións de levitación diamagnética. O 5 de outubro de 2010, foi galardoado co Premio Nobel de Física xunto con Konstantín Novosiólov. Previamente, no ano 2000 gañou un Ig Nobel por conseguir facer levitar unha ra con imáns, converténdose na primeira persoa en gañar un Premio Nobel e un premio Ig Nobel.

## Notas 
## Véxase tamén
Aulopiformes

miniatura|*Pseudotrichonotus altivelis*
Os **Aulopiformes** (Aulopiformes) son unha orde de peixes teleósteos, única orde da superorde Cyclosquamata. Trátase de especies mariñas, moitas delas propias de augas profundas. O nome procede do grego *aulopias*, que significa tubo, conduto, pola súa forma.

## Características 
O trazo característico da orde é a estrutura faringobranquial.

Algunhas especies son hermafroditas.

## Clasificación 
Divídese en catro subordes (unha delas extinguida), con 13 familias actuais:
* Suborde Alepisauroidei:
** Familia Alepisauridae 
** Familia Anotopteridae
** Familia Evermannellidae
** Familia Omosudidae
** Familia Paralepididae 
** Familia Scopelarchidae 
* Suborde Chlorophthalmoidei: 
** Familia Bathysauroididae
** Familia Bathysauropsidae
** Familia Chlorophthalmidae 
** Familia Ipnopidae
** Familia Notosudidae
* Suborde Giganturoidei: 
** Familia Bathysauridae 
** Familia Giganturidae 
* Suborde Synodontoidei: 
** Familia Aulopidae 
** Familia Paraulopidae
** Familia Pseudotrichonotidae
** Familia Synodontidae 
* Suborde Enchodontoidei (extinguida)

## Véxase tamén 
### Ligazóns externas 
* Taxonomía ITIS
* Taxonomía FishBase
Albúlidos

Os **albúlidos** (*Albulidae*), ou *peixes óso*, son unha familia de peixes teleósteos, única familia da orde Albuliformes, da superorde dos Elopomorfos (Elopomorpha). Comprende peixes de mares tropicais, raramente en augas salobres ou de río.

## Características 
Presentan un canal sensorial no maxilar nunha rañura aberta nos ósos dentais. Poden tolerar situacións de pobreza de osíxeno respirando aire dentro dunha bolsa que fai as veces de pulmón.

Aliméntanse de invertebrados bentónicos.

## Clasificación 
A orde dos Albuliformes (para algúns autores, suborde Albuloidei) comprende unha única familia con dous xéneros:
* Orde Albuliformes: 
** Familia Albulidae 
*** Subfamilia Albulinae 
**** Xénero *Albula* (Scopoli, 1777) 
*** Subfamilia Pterothrissinae 
**** Xénero *Pterothrissus* (Hilgendorf, 1877)

## Véxase tamén 
### Ligazóns externas 
* Taxonomía Albuliformes (ITIS)
* Taxonomía Albulidae (ITIS)
* Taxonomía Albuliformes (FishBase)
* Taxonomía Albulidae (FishBase)
Alveredos, Barxas

**Alveredos** (Albaredos oficialmente e en castelán) é unha entidade do concello leonés de Barxas. Segundo o INE no 2010 vivían en Alveredos 9 persoas (5 homes e 4 mulleres). Isto supón unha diminución do 25 % respecto ao 2000, cando tiña 12 habitantes.

## Situación 
Alveredos linda con Folgoso do Courel (Lugo), concretamente coas parroquias de Visuña e Hórreos. Dista 13&nbsp;km da capital do concello e está a case 1200 m de altitude.

## Poboación 
Os 9 habitantes de Alveredos repártense en dúas aldeas: Alveredos (6 persoas) e Cruces (3 persoas).

Evolución da poboación das aldeas dende 2000 a 2010:
Barxas, Barxas

**Santa Mariña de Barxas** (*Barjas* en castelán e oficialmente) é unha entidade do concello homónimo da provincia de León. É a capital do concello.

## Situación 
A aldea tópase nun val, a uns 850 metros sobre o nivel do mar. Dista 56&nbsp;km de Ponferrada e 165&nbsp;km de León.

## Poboación 
Segundo o INE, no 2010 vivían nesta aldea 49 veciños (22 homes e 27 mulleres). O que supón un descenso do 29 % respecto ao ano 2000, cando vivían no lugar 69 persoas.

Evolución da poboación da parroquia dende o 2000 ao 2010:

## Servizos 
Xa que é a capital do concello, nesta aldea hai unha farmacia, unha igrexa, entre outros.
Vista Alegre, Breamo, Pontedeume

**Vista Alegre** é un lugar da parroquia de Breamo no concello coruñés de Pontedeume na comarca do Eume. Tiña 33 habitantes no ano 2010 segundo datos do Instituto Nacional de Estadística, dos cales 15 eran homes e 18 eran mulleres.

## Lugares e parroquias 
### Lugares de Andrade 
### Parroquias de Pontedeume 
## Véxase tamén 
### Outros artigos 
* Lugares de Pontedeume
Barrosas, Barxas

**Barrosas** é un lugar do concello de Barxas, na provincia de León. Segundo o INE no 2010 só estaba habitado por 1 persoa (un home).

## Xentilicio 
O seu xentilicio é **barroso/a**.

## Lugares e parroquias 
## Referencias
Busmaior, Barxas

**Busmaior** (*Busmayor* en castelán) é unha aldea do concello leonés de Barxas.

## Poboación 
Segundo o INE, no 2010 o censo de Busmaior estaba composto por 48 persoas (26 homes e 22 mulleres). É dicir, dende 2000 o seu censo diminuíu un 23,81 % xa que no 2000 eran 63 os habitantes da localidade. Evolución da poboación dende o 2000:
Campo da Lebre, Barxas

**Campo da Lebre** (*Campo de Liebre* en castelán e oficialmente) é unha entidade do concello Barxas, na provincia de León.

## Xentilicio 
O seu xentilicio é **lebrato**.

## Poboación 
Segundo o INE no 2010 vivían nesta aldea 13 persoas (7 homes e 6 mulleres), un 48 % menos ca no ano 2000, cando o lugar tiña 25 habitantes.

Evolución da poboación da parroquia dende o 2000 ao 2010:

## Notas
Lúas de Xúpiter

A continuación preséntanse unhas táboas detalladas coas **lúas de Xúpiter**.

### Lúas de Xúpiter 
## Notas
## Véxase tamén
### Outros artigos
* Aneis de Xúpiter
* Xúpiter
### Ligazóns externas
Trevías

**Trevías** (San Miguel) é unha parroquia do concello de Valdés, no Principado de Asturias, situada a uns 17 quilómetros de Luarca, a capital municipal, sobre a estrada N-634 que vai de Oviedo á Coruña.

O mar Cantábrico atópase a uns 5 quilómetros en liña recta cara ao norte e a uns 7 seguindo a actual estrada en dirección á Coruña. A súa xeografía vén determinada polo paso do río Esva, que atravesa a principal poboación da parroquia, Trevías, que se converteu no centro comercial e de servizos da parroquia, e alí áchase o centro médico, a escola infantil, o veterinario, farmacia, notaría etc.

Limita ao norte coas parroquias de Canero e Cadavedo, ao leste coas de Arcallana e Muñás, ao sur con Paredes, e ao oeste con Barcia.

As súas entidades de poboación son: Balsera, Bahinas, Brañaberniza, Brieves, Briones, Cortina, San Feliz e o seu Barrio Lespontones, Llendecastiello, San Pelayo, Gamones, Silvamayor, Lago, Trevías, Villar e Villanueva cos seus barrios de San Martín e Pescaredo.

A economía da zona baséase na gandería vacúa, (carne, leite e derivados), aínda que tamén existe o cultivo de patacas e millo, case para uso persoal.

## Monumentos 
A igrexa de San Miguel Arcanxo data do ano 1000. No seu pórtico atópase unha lápida epigráfica que conmemora a terminación da igrexa primitiva o "12 de las kalendas de abril Era 38", que corresponde ao 21 de marzo do ano 1000.

## Deportes 
O deporte máis seguido na vila é o fútbol, co seu equipo local, o Club Deportivo Treviense, que actualmente milita en Segunda Rexional. Por este club pasou o actual futbolista profesional Saúl Fernández, que xoga no Deportivo da Coruña.
Francisco Fernández Blanco

**Francisco José Fernández Blanco**, nado na Pobra de Trives o 8 de maio de 1973, é un avogado e político galego que foi alcalde da Pobra de Trives.

## Traxectoria
Avogado. Dirixiu a plataforma pro A-76. Nas eleccións municipais de 2007 encabezou a candidatura da Agrupación Trivesa Independiente (ATI) á alcaldía da Pobra de Trives e foi elixido alcalde co apoio do PSdeG-PSOE. Comezou gobernando en coalición cos socialistas, pero rematou por expulsalos do goberno en novembro de 2007. En xuño de 2008 o PPdeG presentou unha moción de censura co apoio dos dous edís do PSdeG, polo cal foron expulsados do partido, e foi relevado da alcaldía. Nas municipais de 2011 recuperou a alcaldía como cabeza da lista máis votada.

Nas municipais de 2015 foi reelixido alcalde con maioría absoluta. En decembro de 2017 presentou a súa dimisión como alcalde e concelleiro tras diferenzas co seu equipo de goberno en torno á estación de esquí da localidade.

## Notas
## Véxase tamén
### Outros artigos
*Eleccións municipais na Pobra de Trives

### Ligazóns externas
*Entrevista en *La Voz de Galicia*
Isidoro Gracia Plaza

**Isidoro Gracia Plaza**, nado en Salamanca o 22 de setembro de 1946, é un político e sindicalista galego.

## Traxectoria
Enxeñeiro Técnico en Mecánica e enxeñeiro de Instalacións, tamén é Diplomado en Relacións Laborais e Empresariais. Foi enxeñeiro de Citroën e militante da UXT. Foi o primeiro presidente do Comité de empresa de Citroën. Ingresou no PSOE en 1978. Nas eleccións xerais de 1979 foi elixido deputado pola provincia de Pontevedra polo PSOE. Volveu ser elixido deputado por Pontevedra nas xerais de 1982, 1986 e 1989. Foi Secretario de Federacións de UGT-Galicia (1979-1981). Foi Secretario de Acción Social (1982-1985) e Secretario de Participación Cidadá do PSOE.

## Véxase tamén
### Outros artigos
* Lista de deputados galegos no Congreso desde a Transición
### Ligazóns externas
*Ficha no Congreso dos Deputados
Choe Yong-rim

**Choe Yong-rim** (en coreano: 최영림), nado en Ryanggang o 20 de novembro de 1930, é un político norcoreano que foi primeiro ministro de Corea do Norte entre 2010 e 2013.

## Traxectoria 
Choe Yong-rim estudou na Escola Revolucionaria Mangyongdae, na norcoreana Universidade Kim Il-sung e na Universidade Estatal de Moscova, na Unión Soviética, e ocupou diversos cargos desde 1950. Do 11 de abril de 2005 a xullo de 2009, foi secretario xeral do Presidium da Asemblea Popular Suprema de Corea do Norte, cargo no que substituíra a Kim Yunhyŏk. O 30 de maio de 2010, era secretario en xefe do Comité Local da cidade de Pyongyang do Partido dos Traballadores de Corea.

Como primeiro ministro, Choe foi o xefe de goberno do país, o que significa que nomeaba aos ministros e vice-primeiros ministros, que son confirmados pola Asemblea Popular Suprema, sendo tamén responsable da política económica e doméstica. Oficialmente, Choe era parte dun triunvirato que dirixe o poder executivo de Corea do Norte, cada un con poderes equivalentes a un terzo dos poderes dun presidente nos sistemas presidenciais. Choe Yong-rim á fronte do goberno, o presidente do Parlamento, manexa as relacións exteriores, e o Presidente da Comisión Nacional de Defensa, comanda as forzas armadas. Especulouse que o antecesor de Choe, Kim Yong-il, foi destituído en parte debido ás reformas monetarias que tiveron lugar a principios de 2010. Kim desculpouse publicamente polos contratempos antes de renunciar.
Corporais, Barxas

**Os Corporais** (*Corporales* en castelán) é un lugar do concello de Barxas (provincia de León. Segundo o INE (no 2010) 5 persoas poboaban a aldea (3 homes e 2 mulleres), dúas menos ca no 2000.

A aldea está a 4,5&nbsp;km da capital municipal e sitúase a uns 900 metros de altitude.
Güimil-Serviz, Barxas

**Güimil-Serviz** (*Guimil-Serviz* oficialmente) é unha entidade colectiva do concello leonés de Barxas. Segundo o INE en 2010 tiña 25 habitantes (11 mulleres e 14 homes), das cales 16 eran de Güimil e 9 de Serviz.

## Poboación 
No 2000 había 38 persoas censadas nesta entidade, que pasaron a 33 en 2005.

### Lugares e parroquias
Manguito rotador

[400px|miniatura|10. [Manguito rotador: 11. Supraespiñal, 12. Subescapular, 13. Infraespiñal, 14. Redondo menor]]
O **manguito rotador** é un grupo de músculos do membro superior que mantén unido o úmero á escápula. 
## Funcións 
O manguito de rotadores son importantes na estabilidade e mobilidade da articulación glenoumeral. Estes músculos insírense na escápula e se dirixen cara ao úmero. Deste xeito manteñen a cabeza umeral unida á cavidade glenoide da escápula.

Durante a abdución do brazo, o manguito de rotadores comprime a articulación glenoumeral, para que o músculo deltoide poida elevar o brazo. Sen a actuación deste grupo, a articulación sería moito máis luxable e permitiría menos movementos.

## Músculos do manguito 
Son en total catro músculos.
### Músculo supraespiñal 
O supraespiñal insírese na fosa supraespiñal da escápula e na epífise proximal do úmero. Abduce o brazo. Está innervado polo nervio supraescapular.
### Músculo infraespiñal 
O infraespiñal insírese na fosa infraespiñal da escápula e na epífise proximal do úmero. Realiza a rotación externa do brazo. Está innervado polo nervio supraescapular.
### Músculo redondo menor 
O redondo menor insírese no bordo axilar da escápula e na epífise proximal do úmero. Produce, ao igual que o infraespiñal, a rotación externa do brazo. Está innervado polo nervio axilar.
### Músculo subescapular 
O subescapular insírese na fosa subescapular da escápula e na epífise proximal do úmero. Produce a rotación interna do brazo. Está innervado polo nervio subescapular superior e inferior.

## Galería 

 Image:Gray412.png|Manguito de rotadores, redondo maior e tríceps braquios. Vista traseira. 
 Image:Gray521.png|Vascularización escapular. Vista traseira. 

## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
A Graña, Caaveiro, A Capela

**A Graña** é un lugar da parroquia de Caaveiro no concello coruñés da Capela na comarca do Eume. Tiña 21 habitantes no ano 2010 segundo datos do Instituto Nacional de Estadística dos cales 11 eran homes e 10 eran mulleres.

## Lugares e parroquias 
### Lugares de Caaveiro 
### Parroquias da Capela
Currais, Barxas

**Os Currais** (*Corrales* en castelán) é unha parroquia do concello leonés de Barxas.

## Poboación
Segundo o INE, no 2019 o censo dos Currais formábano 7 persoas (4 homes e 3 mulleres). Dende 2000 o seu censo diminuíu un 66,67 % xa que no 2000 eran 21 os habitantes da localidade. Evolución da poboación dende o 2000 (xunto con Penacaira):

Os 7 residentes da parroquia repártense entre dúas aldeas: Os Currais (6 habitantes) e Penacaira (1 persoa).
Angüiliformes

Os **angüiliformes** (*Anguilliformes*) son unha orde de peixes teleósteos, da superorde dos elopomorfos (*Elopomorpha*), caracterizados por teren o corpo de forma alongada que semella o dunha serpe, e que reúne especies tanto mariñas como de río.

Aparecen por primeira vez no rexistro fósil durante o Cretáceo medio.

O nome da orde procede do latín *anguilla*, que significa anguía (e que é o nome do xénero tipo, *Anguilla*) e o sufixo do latín científico *-iformes*, "en forma de"; é dicir, literalmente, "os [peixes] que teñen forma de anguía".

A orde inclúe especies de tanto valor comercial como as anguías, as moreas e os congros.

## Características 
Presentan un corpo tipicamente moi alongado, serpentiforme (morfoloxía á que debe o nome do grupo). Adoitan teren a pel núa, sen escamas, e cando as teñen son de tipo cicloide, e están embebidas na pel.

A abertura das branquias adoita ser moi estreita e desprazada no corpo cara a atrás; os maxilares posúen dentes ben formados en toda a boca. Todos teñen vexiga natatoria..
* '*Suborde *Anguilloidei'''* 
** Familia *Anguillidae* 
** Familia *Heterenchelyidae* 
** Familia *Moringuidae* 
* *'Suborde *Muraenoidei*'*
** Familia *Chlopsidae* 
** Familia *Muraenidae* 
** Familia *Myrocongridae*
* *'Suborde *Congroidei*'* 
** Familia *Colocongridae*
** Familia *Congridae* 
** Familia *Derichthyidae*
** Familia *Muraenesocidae* 
** Familia *Nemichthyidae* 
** Familia *Nettastomatidae* 
** Familia *Ophichthidae* 
** Familia *Serrivomeridae*
** Familia Synaphobranchidae

## Notas 
## Véxase tamén 
### Bibliografía 
* Muus, Bent J.; Jørgen G. Nielsen; Preben Dahlstrøm e Bente O. Nyström (1998): *Peces de mar del Atlántico y del Mediterráneo*. Barcelona: Ediciones Omega. ISBN 84-282-1161-2.
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.
* Rodríguez Solórzano, Manuel; Sergio Devesa Regueiro e Lidia Soutullo Garrido (1983): *Guía dos peixes de Galicia*. Vigo: Editorial Galaxia. ISBN 84-7154-433-4.
* Rodríguez Villanueva, X. L. e Xavier Vázquez (1995): *Peixes do mar de Galicia. (III) Peixes óseos (continuación)*. Vigo: Edicións Xerais de Galicia. ISBN 84-7507-870-2.

### Outros artigos 
* Anguía
* Elopomorfos
* Teleósteos
 
### Ligazóns externas 
* *Anguilliformes*  en Fauna Europaea. 
* *Anguilliformes'' en ADW. 
*
Compartimento anterior do brazo

O **compartimento anterior do brazo** é a parte anatomicamente anterior do brazo. Tamén pode ser denominado *compartimento flexor* debido a que acolle os músculos flexores do antebrazo. Contén o músculo braquial anterior, o bíceps braquial e o músculo coracobraquial. Por este compartimento discorre o nervio musculocutáneo, rama do plexo braquial e a arteria umeral.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Compartimento posterior do brazo

O **compartimento posterior do brazo** é rexión anatomicamente máis posterior do brazo. Tamén se lle denomina *compartimento extensor* debido a que acolle os músculos extensores do antebrazo. Contén o músculo tríceps braquial e o músculo ancóneo (que embrioloxicamente podería considerarse coma parte do tríceps e polo tanto constituíndo un cuadríceps braquial).

Por este compartimento discorre o nervio radial, que innerva a maioría dos músculos que se achan nesta rexión.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
Elopiformes

Os **Elopiformes** (Elopiformes) son unha orde de peixes teleósteos, da superorde Elopomorfos (Elopomorpha). Comprende numerosas especies extinguidas xunto a un pequeno grupo de especies actuais, distribuídas por tódolos océanos.

## Clasificación 
Divídense en dúas familias:
* Familia Elopidae
* Familia Megalopidae

## Véxase tamén 
### Ligazóns externas 
* Taxonomía FishBase
S/2010 J 2

**S/2010 J 2** é un satélite natural de Xúpiter. Foi descuberto por Christian Veillet o 8 de setembro do ano 2010 mediante o Telescopio Canada-Francia-Hawaiano (CFHT) de 3.5 metros sito en Mauna Kea, Hawai.

O seu nome e consonte a designación internacional: satélite, (S); data de descubrimento, 2010; e o número 2 indica que é o segundo satélite de Xúpiter (J, do inglés Jupiter) atopado ese ano..

## Notas
## Véxase tamén
### Outros artigos
* Aneis de Xúpiter.
* Lúas de Xúpiter.
Tubérculo conoide da clavícula

O **tubérculo conoide da clavícula** ou **tuberosidade coracoide** é unha formación ósea situada na parte posterior da superficie inferior da clavícula. En posición anatómica está por encima da apófise coracoide da escápula. Serve para a inserción do ligamento conoide, que participa na articulación acromioclavicular.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
S/2010 J 1

**S/2010 J 1** é unha lúa de Xúpiter cun diámetro de arredor de dous quilómetros, descuberto no ano 2010 por R. Jacobson, M. Brozovic, B. Gladman e Alexandersen M. mediante o Telescopio Hale de 5 metros de espello, sito no Observatorio do Monte Palomar, California.

O seu nome e consonte a designación internacional: satélite, (S); data de descubrimento, 2010; o número 1 indica que é o primeiro satélite de Xúpiter (J, do inglés Jupiter) atopado ese ano..

## Notas
## Véxase tamén
### Outros artigos
* Aneis de Xúpiter.
* Lúas de Xúpiter.
Won norcoreano

O **won norcoreano** (en coreano: 조선민주주의인민공화국 원, *Chosŏn Minjujuŭi Inmin Konghwaguk wŏn*) ou simplemente **won** (원) é a moeda oficial de Corea do Norte. Divídese en 100 chon (전). A entidade encargada de emitir o won norcoreano é o Banco central da República Democrática Popular de Corea.

## Etimoloxía 
A palabra "won" é un termo cognado que deriva do iuan chinés e o ien xaponés. Este tres moedas teñen en común o mesmo símbolo chinés: 圓, que denota a propiedade redonda dun obxecto (as moedas). O won divídese en 100 chon ou *jeon*, que significa "diñeiro", o cal ten o mesmo orixe que en chinés para referirse ao bronce e o cobre, cos que estaban fabricadas as moedas chinesas.

## Historia 
O won converteuse na moeda de Corea do Norte o 6 de decembro de 1947, substituíndo ao ien coreano que era aínda unha moeda en circulación. A taxa de cambio estableceuse en 100 yen por 1 KPW 1959.

O won norcoreano emítese exclusivamente para cidadáns norcoreanos, mentres que o Banco de Comercio (무역은행) emitiu unha moeda diferente para visitantes estranxeiros, como moitos outros estados socialistas fixeron no pasado. Con todo, Corea do Norte fixo dúas variedades de divisas: unha para visitantes de países socialistas que estaban coloreadas en vermello, e outra para visitantes de países capitalistas, que estaban coloreadas en azul e/ou verde. Con todo a práctica actual dos visitantes é pagar directamente con divisas fortes como o euro ou o dólar.

En 2001 o goberno norcoreano aboliu a taxa de cambio de 2,16 won por dólar (que se di que estaba baseada na data de nacemento de Kim Jong-il: o 16 de febreiro), e o tipo de cambio dos bancos norcoreanos achégase máis á tarifa do mercado negro. Unha taxa de cambio máis recente fixouse en 142,45 won = 1 USD. Con todo, a gran inflación que sofre o país ha erosionado o valor do won até o punto que se pensa que o seu valor real é parecido ao do won surcoreano.

## Notas
Liña trapezoide da clavícula

A **liña trapezoide da clavícula** é unha liña ósea da superficie inferior da clavícula, disposta ao lado do tubérculo conoide. Diríxese cara a atrás e cara a fóra. Serve para a inserción do ligamento trapezoide.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
O Bidueiro, Caaveiro, A Capela

**O Bidueiro** é un lugar da parroquia de Caaveiro no concello coruñés da Capela na comarca do Eume. Tiña 6 habitantes no ano 2010 segundo datos do Instituto Nacional de Estadística dos cales 2 eran homes e 4 eran mulleres.

## Lugares e parroquias 
### Lugares de Caaveiro 
### Parroquias da Capela
Antonio Pol

**Antonio Pol González**, nado en Lugo o 11 de xaneiro de 1931 e finado no mesmo concello o 25 de novembro de 2013, foi un notario e político galego.

## Traxectoria 
Cursou o Bacharelato en Lugo onde tamén se fixo perito mercantil. É licenciado en Dereito e graduado social pola Universidade de Santiago de Compostela. Notario dende 1959, exerceu en Jalón (Alacant), Arzúa, Sarria e Valdepeñas. Foi alcalde de Arzúa (1964-1968) e alcalde de Lugo (1974-1975). Como alcalde de Lugo foi procurador en Cortes. Foi gobernador civil de Salamanca (1975-1977) e Coruña (1977). Nas eleccións xerais de 1982 foi elixido deputado pola provincia de Lugo polo Partido Popular. Asumiu a presidencia da xestora do Partido Popular de Ourense en abril de 1986 e meses despois foi elixido presidente provincial. Foi membro do Consello Social da Universidade de Santiago de Compostela (1987-1996). Foi Vicevaledor do Pobo. Recibiu a Medalla Castelao en 2001. Finou en Lugo o 25 de novembro de 2013.

## Notas 
## Véxase tamén 
### Bibliografía 
* 

### Outros artigos 
* Lista de deputados galegos no Congreso desde a Transición
### Ligazóns externas 
* Noticia en *La Voz de Galicia*
* Currículo no *ABC*
A Fonte, Caaveiro, A Capela

**A Fonte** é un lugar da parroquia de Caaveiro no concello coruñés da Capela na comarca do Eume. Segundo o Instituto Galego de Estatística, en 2024 tiña 4 habitantes (2 homes e 2 mulleres), aínda que en 2010 estaba deshabitado.

## Lugares e parroquias 
### Lugares de Caaveiro 
### Parroquias da Capela 
## Notas 
## Véxase tamén 
### Outros artigos 
* Lugares da Capela
Martini F1

**Cars Martini** é unha empresa francesa construtora de coches de Fórmula, fundada por Renato "Tico" Martini en 1965, cando Martini e o seu socio Bill Knight fundaron o Winfield Racing School no Circuíto de Nevers Magny-Cours. O primeiro coche de Martini foi o MW3, un coche de Fórmula 3 construído en 1968.

Aínda que máis coñecido polos seus exitosos esforzos en Fórmula 3, Fórmula Renault e outras fórmulas máis baixas durante os anos 1970 e 1980, tamén se lles coñece por participar nas oito carreiras da tempada de Fórmula Un de  co chasis MK23, o que proporciona René Arnoux (máis tarde, piloto de Renault e Ferrari), o seu debut na Fórmula 1.

Mantivo unha presenza tenaz no campionato de F3 francesa durante a década de 1990, ata que Tico Martini finalmente vendeu o equipo a Guy Ligier en 2004.

### Resultados completos na Fórmula 1 
(Chave) As carreiras en letra grosa indican *pole position*; as carreiras en *cursiva* indican volta rápida.
Os Enxertados, Caaveiro, A Capela

**Os Enxertados** é un lugar da parroquia de Caaveiro no concello coruñés da Capela na comarca do Eume. Segundo o Instituto Nacional de Estadística en 2010  tiña dezaseis habitantes (dez homes e seis mulleres). Forma un único núcleo xunto cos Enxertados (Cabalar).

## Lugares e parroquias 
### Lugares de Caaveiro 
### Parroquias da Capela
O Barreiro, Cabalar, A Capela

**O Barreiro** é un lugar na parroquia de Cabalar no concello da Capela, na comarca do Eume, na provincia da Coruña. No ano 2010 tiña 14 habitantes segundo datos do Instituto Nacional de Estadística, deles 6 eran homes e 8 eran mulleres.

## Lugares e parroquias 
### Lugares de Cabalar 
### Parroquias da Capela
Arteria dorsal da escápula

250px|miniatura|Arteria dorsal da escápula
A **arteria dorsal da escápula** é unha arteria do membro superior humano. Abastece o músculo elevador da escápula, os músculos romboides e o músculo trapecio.

Adoita ser unha póla da arteria subclavia, pero ás veces é unha póla da arteria cervical transversa. Discorre xunto ao músculo elevador da escápula, subindo ata o ángulo superior da escápula. Despois descende para abastecer os dous músculos romboides, percorrendo o bordo axilar da escápula ata o ángulo inferior.
## Véxase tamén 
### Bibliografía 
* *Gray. Anatomy of the human body* . Edición de 1918 de dominio público.
CALIPSO (satélite)

**CALIPSO** (acrónimo de *Cloud-Aerosol Lidar and Infrared Pathfinder Satellite Observation*) é un satélite artificial conxunto da NASA e o CNES lanzado o 28 de abril de 2006 mediante un foguete Delta II 7420 desde a base Vandenberg da Forza Aérea xunto co satélite CloudSat.

## Características 
CALIPSO, xunto cos satélites CloudSat, Aqua, PARASOL e Aura, forman o chamado A-train, unha serie de satélites de observación terrestre que traballan conxuntamente para estudar os océanos, as terras e a atmosfera terrestres e que comparten órbita.

O satélite está adicado á observación e determinación das propiedades das nubes e aerosois presentes na atmosfera.

## Instrumentación 
CALIPSO leva tres instrumentos a bordo:

* un lídar de dúas lonxitudes de onda (532 nm e 1064&nbsp;nm) sensible á polarización.
* un radiómetro infravermello (IIR polas súas siglas en inglés).
* unha cámara gran angular.

## Notas 
## Véxase tamén 
### Outros artigos 
* CloudSat
* Aqua (satélite)
* PARASOL
* Aura

### Ligazóns externas 
* Páxina de CALIPSO na NASA
Calipso

**Calipso** pode referirse a:

***Calipso**, unha ninfa mariña da mitoloxía grega;
***Calipso**, o xénero musical;
***Calipso**, a lúa de Saturno;
***CALIPSO**, un satélite de observación terrestre da NASA e o CNES.
***Calypso**, antigo barco oceanográfico do conservacionista francés Jacques-Yves Cousteau.
Luther Head

**Luther Dale Head**, nado o 26 de novembro de 1982 en Chicago, Illinois, é un xogador americano de baloncesto profesional que actualmente xoga no CB Valladolid da Liga ACB.

## Traxectoria profesional 
### Houston Rockets 
Na tempada 2005-06, Head xogou en 80 partidos, sendo titular en 27. Rematou a tempada acadando 8.8 puntos e 2.7 asistencias por partido. Tras a tempada, Head foi incluído no segundo mellor equipo de rookies da NBA.

miniatura|esquerda|Luther Head xogando para os Rockets
Na tempada 2006-07, fixo 10.8 puntos, 3.2 rebotes e 2.4 asistencias, e amosou ser un gran reserva para os Houston Rockets, especialmente coas ausencias de Tracy McGrady e Yao Ming debido ás lesións. O 4 de abril de 2007, coa ausencia de McGrady e Yao, Head anotou 30 puntos, o máximo da súa carreira, na derrota contra os Golden State Warriors.

O 19 de febreiro de 2009, Head reuniuse de novo co seu compañeiro na Universidade de Illinois Brian Cook, despois de ser adquirido polos Rockets dos Orlando Magic, pero ese encontro durou pouco, xa que o 28 de febreiro os Rockets despediron a Head.

### Miami Heat 
O 3 de marzo, Head asinou cos Miami Heat. Tras un pequeno período cos Heat, Head mancouse unha man contra os Orlando Magic, o cal lle fixo perder o resto da tempada.

### Indiana Pacers 
O 17 de setembro de 2009, asinou un contrato cos Indiana Pacers.

### Sacramento Kings 
O 5 de setembro de 2010, asinou un contrato cos Sacramento Kings. No seu primeiro partido cos Kings, saíu do banco para anotar 14 puntos na vitoria por 117-116 contra os Minnesota Timberwolves o 27 de outubro de 2010. O 19 de marzo de 2011, foi despedido polos Kings.

## Notas 
## Véxase tamén 
### Ligazóns externas 
* Perfil en NBA.com
* Perfil en Fighting Illini